title: Padomes Lēmums ( 2009. gada 1. decembris ), ar ko paredz pasākumus, lai īstenotu Eiropadomes lēmumu par Padomes prezidentūru un par Padomes darba sagatavošanas struktūru vadību

text:
               9.12.2009

               LV

               Eiropas Savienības Oficiālais Vēstnesis

               L 322/28

      PADOMES LĒMUMS

   (2009. gada 1. decembris),
   ar ko paredz pasākumus, lai īstenotu Eiropadomes lēmumu par Padomes prezidentūru un par Padomes darba sagatavošanas struktūru vadību
   (2009/908/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 16. panta 9. punktu,
   ņemot vērā Līgumu par Eiropas Savienības darbību un jo īpaši tā 236. panta b) punktu,
   ņemot vērā Eiropadomes Lēmumu (2009. gada 1. decembris) par Padomes prezidentūru (1) un jo īpaši tā 2. panta trešo daļu un 4. pantu,
   tā kā:

               (1)

               Būtu jāparedz pasākumi, lai īstenotu Eiropadomes lēmumu par Padomes prezidentūru (turpmāk “Eiropadomes lēmums”).

               (2)

               Šie īstenošanas pasākumi ietver secību, kādā iepriekš izveidotās trīs dalībvalstu grupas katra pēc kārtas secīgos 18 mēnešus ilgos laikposmos īsteno prezidentūras funkcijas, ņemot vērā to, ka saskaņā ar Padomes reglamentu kopš 2007. gada 1. janvāra pastāv sistēma, kurā attiecīgā posma trīs prezidentvalstis vienojas par Padomes 18 mēnešu programmām.

               (3)

               Saskaņā ar Eiropadomes lēmuma 1. pantu, veidojot grupas, ir jāņem vērā dalībvalstu daudzveidība un teritoriālais līdzsvars Savienībā.

               (4)

               Pienākumu sadale starp katras grupas dalībvalstīm ir noteikta Eiropadomes lēmuma 1. panta 2. punktā. Abos gadījumos, kas paredzēti šā lēmuma 2. panta 1. punktā, katras grupas dalībvalstu sadarbības praktisko kārtību noteiks šīs dalībvalstis, savstarpēji vienojoties.

               (5)

               Turklāt šajos īstenošanas pasākumos būtu jāietver īpaši noteikumi attiecībā uz Ārlietu padomes darba sagatavošanas struktūru vadību, kā paredzēts Eiropadomes lēmuma 2. panta trešajā daļā.

               (6)

               Lielāko daļu šo darba sagatavošanas struktūru būtu jāvada Savienības Augstā pārstāvja ārlietās un drošības politikas jautājumos (turpmāk “Augstais pārstāvis”) pārstāvim, bet dažas no tām būtu jāturpina vadīt sešu mēnešu posma prezidentvalstij. Ja šādu struktūru vada Augstā pārstāvja pārstāvis, var piemērot pārejas laiku.

               (7)

               Darba sagatavošanas struktūras, kuras nevada sešu mēnešu prezidentūra, arī būtu jāuzskaita šajā lēmumā, kā noteikts Eiropadomes lēmuma 2. panta trešajā daļā.

               (8)

               Šajā lēmumā neuzskaitītās darba sagatavošanas struktūras vadīs saskaņā ar Eiropadomes lēmuma 2. pantu,

         IR PIEŅĒMUSI ŠO LĒMUMU.
   1. pants
   Secība, kādā dalībvalstis kopš 2007. gada 1. janvāra īsteno Padomes prezidentvalsts funkcijas, ir noteikta Padomes Lēmumā (2007. gada 1. janvāris), ar ko nosaka secību, kādā dalībvalstis īsteno Padomes prezidentvalsts funkcijas (2).
   Šis prezidentūras secības iedalījums trīs dalībvalstu grupās saskaņā ar Eiropadomes lēmuma 1. panta 1. punktu ir izklāstīts šā lēmuma I pielikumā.
   2. pants
   1.   Katra valsts 1. panta otrajā daļā minētajā grupā secīgā kārtībā sešus mēnešus ilgā laikposmā vada visus Padomes sastāvus, izņemot Ārlietu padomes sastāvu. Pārējās šīs grupas valstis palīdz prezidentvalstij visu tās pienākumu izpildē, pamatojoties uz Padomes 18 mēnešu programmu.
   2.   Katras 1. pantā minētās grupas valstis var savstarpēji vienoties par atšķirīgu kārtību.
   3.   Abos 1. un 2. punktā paredzētajos gadījumos katras grupas dalībvalstu sadarbības praktisko kārtību nosaka šīs dalībvalstis, savstarpēji vienojoties.
   3. pants
   Līdz 2017. gada 1. jūlijam Padome pieņem lēmumu par secību, kādā dalībvalstis īstenos prezidentūras funkcijas no 2020. gada 1. jūlija.
   4. pants
   Ārlietu padomes darba sagatavošanas struktūras vada saskaņā ar II pielikumā izklāstītajiem noteikumiem.
   5. pants
   III pielikumā uzskaitītās Padomes darba sagatavošanas struktūras vada uz noteiktu laiku iecelti priekšsēdētāji, kā izklāstīts minētajā pielikumā.
   6. pants
   Šis lēmums stājas spēkā tā pieņemšanas dienā.

      To publicē Eiropas Savienības Oficiālajā Vēstnesī.
      Briselē, 2009. gada 1. decembrī

            Padomes vārdā –

            priekšsēdētāja

         B. ASK

      (1)  OV L 315, 2.12.2009., 50. lpp

      (2)  OV L 1, 4.1.2007., 11. lpp.

      I PIELIKUMS

                  Vācija

                  janvāris–jūnijs

                  2007

                  Portugāle

                  jūlijs–decembris

                  2007

                  Slovēnija

                  janvāris–jūnijs

                  2008

                  Francija

                  jūlijs–decembris

                  2008

                  Čehijas Republika

                  janvāris–jūnijs

                  2009

                  Zviedrija

                  jūlijs–decembris

                  2009

                  Spānija

                  janvāris–jūnijs

                  2010

                  Beļģija

                  jūlijs–decembris

                  2010

                  Ungārija

                  janvāris–jūnijs

                  2011

                  Polija

                  jūlijs–decembris

                  2011

                  Dānija

                  janvāris–jūnijs

                  2012

                  Kipra

                  jūlijs–decembris

                  2012

                  Īrija

                  janvāris–jūnijs

                  2013

                  Lietuva

                  jūlijs–decembris

                  2013

                  Grieķija

                  janvāris–jūnijs

                  2014

                  Itālija

                  jūlijs–decembris

                  2014

                  Latvija

                  janvāris–jūnijs

                  2015

                  Luksemburga

                  jūlijs–decembris

                  2015

                  Nīderlande

                  janvāris–jūnijs

                  2016

                  Slovākija

                  jūlijs–decembris

                  2016

                  Malta

                  janvāris–jūnijs

                  2017

                  Apvienotā Karaliste

                  jūlijs–decembris

                  2017

                  Igaunija

                  janvāris–jūnijs

                  2018

                  Bulgārija

                  jūlijs–decembris

                  2018

                  Austrija

                  janvāris–jūnijs

                  2019

                  Rumānija

                  jūlijs–decembris

                  2019

                  Somija

                  janvāris–jūnijs

                  2020

      II PIELIKUMS

         ĀRLIETU PADOMES DARBA SAGATAVOŠANAS STRUKTŪRU VADĪBA (1)

      Turpmāk sniegtajā tabulā 1. un 4. kategorijā minēto Ārlietu padomes darba sagatavošanas struktūru vadību organizē šādi:

                  1)

                  1. kategorija (darba sagatavošanas struktūras tirdzniecības un attīstības jomā)
                  Darba sagatavošanas struktūras vada attiecīgā sešu mēnešu posma prezidentvalsts.

                  2)

                  2. kategorija (ģeogrāfisko jautājumu darba sagatavošanas struktūras)
                  Darba sagatavošanas struktūras vada Augstā pārstāvja pārstāvis.

                  3)

                  3. kategorija (horizontālās darba sagatavošanas struktūras, galvenokārt KĀDP)
                  Darba sagatavošanas struktūras vada Augstā pārstāvja pārstāvis, izņemot šādas darba sagatavošanas struktūras, kuras vada attiecīgā sešu mēnešu posma prezidentvalsts:

                              —

                              Ārlietu padomnieku darba grupa (RELEX),

                              —

                              Terorisma (starptautisko aspektu) jautājumu darba grupa (COTER),

                              —

                              Konkrētu terorisma apkarošanas pasākumu īstenošanas darba grupa (COCOP),

                              —

                              Konsulāru jautājumu darba grupa (COCON),

                              —

                              Starptautisko publisko tiesību jautājumu darba grupa (COJUR), un

                              —

                              Jūras tiesību jautājumu darba grupa (COMAR).

                  4)

                  4. kategorija (ar KDAP saistītu jautājumu darba sagatavošanas struktūras)
                  Ar KDAP saistītās darba sagatavošanas struktūras vada Augstā pārstāvja pārstāvis (2).

            Augstais pārstāvis un attiecīgā sešu mēnešu posma prezidentvalsts cieši sadarbojas, lai nodrošinātu visu Ārlietu padomes darba sagatavošanas struktūru saskaņotu rīcību.
      3. un 4. kategorijas darba sagatavošanas struktūras turpina vadīt sešu mēnešu posma prezidentvalsts, kamēr beigsies ne vairāk kā sešus mēnešus ilgais pārejas laiks pēc Padomes Lēmuma par Eiropas Ārējās darbības dienesta (EĀDD) organizāciju un darbību pieņemšanas. 2. kategorijas struktūrām šis pārejas laiks ilgs ne vairāk kā 12 mēnešus.
      Priekšsēdētāju iecelšanas kārtība
      Ja Eiropadomes lēmumā vai šajā lēmumā paredzēts, ka darba sagatavošanas struktūru (PDK un attiecīgās darba grupas) vada Augstā pārstāvja pārstāvis, par priekšsēdētāja iecelšanu ir atbildīgs Augstais pārstāvis. Priekšsēdētājus ieceļ, ņemot vērā kompetenci, vienlaikus nodrošinot atbilstīgu ģeogrāfisku līdzsvaru un pārredzamību. Augstais pārstāvis nodrošina, ka viņa izraudzītajam priekšsēdētāja kandidātam ir dalībvalstu uzticība. Ja šis kandidāts vēl nav EĀDD biedrs, viņš par tādu kļūst saskaņā ar EĀDD darbā pieņemšanas kārtību, vismaz uz priekšsēdētāja pienākumu pildīšanas laiku. Šo pasākumu darbības novērtējumu veic, sagatavojot 2012. gadā paredzēto EĀDD ziņojumu.

                              1.

                              Darba sagatavošanas struktūras tirdzniecības un attīstības jomā

                  207. panta komiteja

                  ĀKK jautājumu darba grupa

                  Attīstības sadarbības jautājumu darba grupa (DEVGEN)

                  EBTA jautājumu darba grupa

                  Divējādi lietojamu preču jautājumu darba grupa

                  Tirdzniecības jautājumu darba grupa

                  Preču jautājumu darba grupa

                  Vispārējās preferenču sistēmas jautājumu darba grupa

                  Starptautisku attīstības konferenču sagatavošanas darba grupa/UNCCD – pārtuksnešošanās/UNCTAD

                  Humānās palīdzības un pārtikas palīdzības jautājumu darba grupa

                  Eksporta kredītu jautājumu grupa

                              2.

                              Ģeogrāfisko jautājumu darba sagatavošanas struktūras

                  Mašrikas/Magribas jautājumu darba grupa (COMAG/MaMa )

                  Austrumeiropas un Vidusāzijas jautājumu darba grupa (COEST)

                  Rietumbalkānu reģiona jautājumu darba grupa (COWEB)

                  Tuvo Austrumu/Persijas līča jautājumu darba grupa (COMEM/MOG)

                  Āzijas un Okeānijas jautājumu darba grupa (COASI)

                  Latīņamerikas jautājumu darba grupa (COLAT)

                  Transatlantisko attiecību jautājumu darba grupa (COTRA)

                  Āfrikas jautājumu darba grupa (COAFR)

                              3.

                              Horizontālās darba sagatavošanas struktūras (galvenokārt KĀDS)

                  Ārlietu padomnieku darba grupa (RELEX)

                     Nicolaidis grupa

                  Vispārējas atbruņošanās un ieroču kontroles jautājumu darba grupa (CODUN)

                  MII neizplatīšanas jautājumu darba grupa (CONOP)

                  Parasto ieroču eksporta jautājumu darba grupa (COARM)

                  Cilvēktiesību jautājumu darba grupa (COHOM)

                  Terorisma (starptautisko aspektu) jautājumu darba grupa (COTER) (3)

                  Konkrētu terorisma apkarošanas pasākumu īstenošanas darba grupa (COCOP) (3)

                  EDSO un Eiropas Padomes jautājumu darba grupa (COSCE)

                  Apvienoto Nāciju Organizācijas jautājumu darba grupa (CONUN)

                  Tuvo Austrumu miera procesa jautājumu ad hoc darba grupa (COMEP)

                  Starptautisko publisko tiesību jautājumu darba grupa (COJUR, COJUR-ICC)

                  Jūras tiesību jautājumu darba grupa (COMAR)

                  Konsulāru jautājumu darba grupa (COCON)

                  Administratīvu KĀDP jautājumu un protokola darba grupa (COADM)

                              4.

                              Ar KDAP saistītu jautājumu darba sagatavošanas struktūras

                  Militārā komiteja (ESMK)

                  Militārās komitejas jautājumu darba grupa (EUMCWG)

                  Politisku un militāru jautājumu darba grupa (PMG)

                  Krīžu pārvarēšanas civilo aspektu komiteja (CIVCOM)

                  Eiropas ieroču politikas jautājumu darba grupa

         (1)  Pēc 2009. gada 1. decembra steidzami būtu jāpārskata ārlietu jomas darba struktūru kompetences sfēra un organizācija, īpaši attiecībā uz attīstības jomu. Pārskatīto darba grupu vadības organizāciju nepieciešamības gadījumā būtu jāpielāgo šajā pielikumā izklāstītajiem vispārīgajiem principiem.

         (2)  Militāro komiteju (ESMK) un Militārās komitejas jautājumu darba grupu (EUMCWG) turpina vadīt vēlēts priekšsēdētājs, kā parādīts III pielikumā, tāpat kā tas bija pirms šā lēmuma stāšanās spēkā.

         (3)  Jautājumu par Terorisma (starptautisko aspektu) jautājumu darba grupu un Konkrētu terorisma apkarošanas pasākumu īstenošanas darba grupu risinās arī diskusijās par TI darba sagatavošanas struktūrām.

      III PIELIKUMS

         PADOMES DARBA SAGATAVOŠANAS STRUKTŪRU PRIEKŠSĒDĒTĀJI UZ NOTEIKTU LAIKU

      Struktūras, ko vada vēlēti priekšsēdētāji

                  Ekonomikas un finanšu komiteja

                  Nodarbinātības komiteja

                  Sociālās aizsardzības komiteja

                  Militārā komiteja (1)

                  Ekonomikas politikas komiteja

                  Finanšu pakalpojumu komiteja

                  Militārās komitejas jautājumu darba grupa (1)

                  Rīcības kodeksa jautājumu grupa (uzņēmējdarbības nodokļi)

            Struktūras, ko vada Padomes Ģenerālsekretariāts

                  Drošības komiteja

                  Informācijas jautājumu darba grupa

                  Juridiskas informācijas apstrādes darba grupa

                  Elektronisko komunikāciju jautājumu darba grupa

                  Tiesību aktu kodifikācijas darba grupa

                  Juristu lingvistu darba grupa

                  Jaunu ēku jautājumu darba grupa

         (1)  Skat. arī II pielikumu.


title: 2009/875/EK: Komisijas Lēmums ( 2009. gada 30. novembris ), ar ko pieņem Kopienas lēmumus par dažu ķīmisku vielu importu saskaņā ar Eiropas Parlamenta un Padomes Regulu (EK) Nr. 689/2008

text:
               2.12.2009

               LV

               Eiropas Savienības Oficiālais Vēstnesis

               L 315/25

      KOMISIJAS LĒMUMS

   (2009. gada 30. novembris),
   ar ko pieņem Kopienas lēmumus par dažu ķīmisku vielu importu saskaņā ar Eiropas Parlamenta un Padomes Regulu (EK) Nr. 689/2008
   (2009/875/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamu ķīmisku vielu eksportu un importu (1) un jo īpaši tās 12. panta 1. punkta otro daļu,
   apspriedusies ar komiteju, kas izveidota saskaņā ar 133. pantu Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (2),
   tā kā:

               (1)

               Saskaņā ar Regulu (EK) Nr. 689/2008 Komisijai Kopienas vārdā jāpieņem lēmums par to, vai atļaut vai neatļaut importēt katru no ķīmiskajām vielām, uz kurām attiecas iepriekš norunātas piekrišanas procedūra (PIC procedūra).

               (2)

               Apvienoto Nāciju Organizācijas Vides programmai (UNEP) un Pārtikas un Lauksaimniecības organizācijai (FAO) ir uzdots nodrošināt sekretariāta pakalpojumus PIC procedūras darbībai, kas izveidota ar Roterdamas konvenciju par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, turpmāk tekstā “Roterdamas konvencija”, kuru Kopiena apstiprinājusi ar Padomes Lēmumu 2006/730/EK (3).

               (3)

               Komisijai, darbojoties kā kopīgi izraudzītai iestādei, Kopienas un tās dalībvalstu vārdā Roterdamas konvencijas sekretariātam ir jānosūta paziņojumi par pieņemtajiem importa lēmumiem par ķīmiskajām vielām, uz kurām attiecas iepriekš norunātas piekrišanas (PIC) procedūra.

               (4)

                  PIC procedūrā ar Pušu konferences ceturtās sanāksmes lēmumu RC.4/5 kā pesticīds ir iekļauta vielu grupa, kas ir tributilalvas atvasinājumi, par kuru Komisija no Roterdamas konvencijas sekretariāta ir saņēmusi informāciju ar dokumentu par lēmuma pamatnostādnēm. Tributilalvas atvasinājumi ir Regulas (EK) Nr. 1907/2006 jomā, un tie pieder tiem alvas organiskajiem savienojumiem, kuru lietošana par sastāvdaļām materiālos un preparātos ar biocīdu aktivitāti ir stingri ierobežota.

               (5)

               Uz aktīvo vielu bis(tributilalvas) oksīdu attiecas Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (4). Aktīvā viela bis(tributilalvas) oksīds pieder tributilalvas atvasinājumiem, un tas tika izmantots par koksnes konservantu līdz laikam, kamēr šis pēdējais tā lietojums tika aizliegts ar Komisijas 2005. gada 13. jūnija Regulu (EK) Nr. 1048/2005, ar ko groza Regulu (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū (5).

               (6)

               Attiecīgi tāpēc par tributilalvas atvasinājumiem jāpieņem galīgs importa lēmums,

         IR NOLĒMUSI ŠĀDI.
   1. pants
   Pieņem galīgo lēmumu par tributilalvas atvasinājumu importu, kā noteikts importētāju atbilžu veidlapā pielikumā.

      Briselē, 2009. gada 30. novembrī

            Komisijas vārdā –

            Komisijas loceklis

         Stavros DIMAS

      (1)  OV L 204, 31.7.2008., 1. lpp.

      (2)  OV L 396, 30.12.2006., 1. lpp.

      (3)  OV L 299, 28.10.2006., 23. lpp.

      (4)  OV L 123, 24.4.1998., 1. lpp.

      (5)  OV L 178, 9.7.2005., 1. lpp.

      PIELIKUMS

         IMPORTA PAZIŅOJUMA VEIDLAPA


title: 2013/181/ES: Padomes Lēmums ( 2013. gada 22. aprīlis ), ar ko izveido sarakstu ar trim aizstājējtiesnešiem Civildienesta tiesā

text:
                  23.4.2013

                  LV

                  Eiropas Savienības Oficiālais Vēstnesis

                  L 111/49

         PADOMES LĒMUMS
         (2013. gada 22. aprīlis),
         ar ko izveido sarakstu ar trim aizstājējtiesnešiem Civildienesta tiesā
         (2013/181/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 257. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
         ņemot vērā Protokolu par Eiropas Savienības Tiesas statūtiem un jo īpaši tā 62.c panta otro daļu,
         ņemot vērā Eiropas Parlamenta un Padomes Regulu Nr. 979/2012 (ES, Euratom) (2012. gada 25. oktobris) par Eiropas Savienības Civildienesta tiesas aizstājējtiesnešiem (1) un jo īpaši tās 1. pantu,
         ņemot vērā Tiesas priekšsēdētāja 2012. gada 10. decembra ieteikumu,
         tā kā:

                     (1)

                     Protokols par Tiesas statūtiem paredz iespēju papildināt specializētās tiesas ar aizstājējtiesnešiem, lai aizstātu tos tiesnešus prombūtnē, kuri ilglaicīgi nevar piedalīties lietu izskatīšanā, lai arī viņu stāvoklis tomēr nav uzskatāms par pilnīgu invaliditāti.

                     (2)

                     Eiropas Parlamenta un Padomes Regula Nr. 979/2012 (ES, Euratom) (2012. gada 25. oktobris) par Eiropas Savienības Civildienesta tiesas aizstājējtiesnešiem paredz, ka Padome ar vienprātīgu lēmumu pēc Tiesas priekšsēdētāja ierosinājuma izveido sarakstu ar trim personām, kas ieceltas aizstājējtiesneša amatā. Aizstājējtiesnešus izraugās no bijušajiem Eiropas Savienības Tiesas locekļiem, kuri var būt Civildienesta tiesas rīcībā. Aizstājējtiesnešus ieceļ amatā uz četriem gadiem, un viņus var iecelt amatā atkārtoti. Minētajā sarakstā nosaka arī kārtību, kādā aizstājējtiesneši jāpieaicina viņu pienākumu izpildei.

                     (3)

                     Būtu jāizveido sarakstu ar trim aizstājējtiesnešiem Civildienesta tiesā,

               IR PIEŅĒMUSI ŠO LĒMUMU.

            1. pants
            Ar šo tiek izveidots saraksts ar trim aizstājējtiesnešiem Civildienesta tiesā. Tajā ir iekļautas šādas personas:

                        —

                           Haris TAGARAS kungs, bijušais Civildienesta tiesas tiesnesis,

                        —

                           Arjen W. H. MEIJ kungs, bijušais Vispārējās tiesas tiesnesis,

                        —

                           Verica TRSTENJAK kundze, bijusī Tiesas ģenerāladvokāte un bijusī Vispārējās tiesas tiesnese.

                  Šis saraksts ir sastādīts, ievērojot kārtību, kādā aizstājējtiesneši vajadzības gadījumā tiks pieaicināti viņu pienākumu izpildei.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Luksemburgā, 2013. gada 22. aprīlī

                  Padomes vārdā –

                  priekšsēdētājs

               E. GILMORE

            (1)  OV L 303, 31.10.2012., 83. lpp.


title: Dalībvalstu valdību pārstāvju Lēmums ( 2009. gada 30. novembris ), ar ko ieceļ Eiropas Kopienu Tiesas ģenerāladvokātu

text:
               20.1.2010

               LV

               Eiropas Savienības Oficiālais Vēstnesis

               L 14/12

         DALĪBVALSTU VALDĪBU PĀRSTĀVJU LĒMUMS
   (2009. gada 30. novembris),
   ar ko ieceļ Eiropas Kopienu Tiesas ģenerāladvokātu
   (2010/33/EK, Euratom)
   EIROPAS KOPIENU DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu un jo īpaši tā 223. pantu,
   ņemot vērā Eiropas Atomenerģijas Kopienas dibināšanas līgumu un jo īpaši tā 139. pantu,
   tā kā saskaņā ar Protokola par Tiesas statūtiem 7. un 8. pantu un sakarā ar Dámaso Ruiz-Jarabo Colomer kunga nāvi būtu jāieceļ Eiropas Kopienu Tiesas ģenerāladvokāts uz Dámaso Ruiz-Jarabo Colomer kunga atlikušo pilnvaru laiku, proti, līdz 2015. gada 6. oktobrim,
   IR NOLĒMUŠI ŠĀDI.
   1. pants
   Ar šo Pedro Cruz Villalón kungu ieceļ par Eiropas Kopienu Tiesas ģenerāladvokātu laikposmam no 2009. gada 30. novembra līdz 2015. gada 6. oktobrim.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 30. novembrī

            Priekšsēdētāja

         B. ASK